Șoferii care dețin permis auto de categoria B vor putea conduce motociclete cu transmisie automată cu cilindree maximă de 125 cmc, cu puterea maximă de 11 kW, după ce președintele Klaus Iohannis a promulgat luni, 29 aprilie, legea care permite acest lucru.
De luni, șoferii care dețin permis auto de categoria B vor putea să conducă și motociclete cu transmisie automată cu cilindree maximă de 125 cmc, cu puterea maximă de 11 kW și cu un raport putere/greutate de cel mult 0,1 kW/kg, categoria A1, scrie Observator.
Această lege completează O.U.G. nr. 195/2002 cu privire la extinderea valabilității de permiselor de conducere eliberate pentru categoria B și pentru motocicletele cu transmisie automată cu cilindree maximă de 125 cmc, cu puterea maximă de 11 kW și cu un raport putere/greutate de cel mult 0,1 kW/kg, categoria A1.
Șoferii care dețin permis auto de categoria B și vor să conducă motociclete care se încadrează în specificațiile menționate anterior trebuie să aibă o experiență de cel puțin 2 ani la volan și o adeverință prin care să dovedească că au făcut cel puțin 10 ore de practică.
Curtea Constituțională a respins la finalul lunii martie sesizarea președintelui Klaus Iohannis cu privire la legea care permite șoferilor cu permis categoria B să conducă și motociclete cu transmisie automată cu cilindree maximă de 125 cmc, cu puterea maximă de 11 kW și cu un raport putere/greutate de cel mult 0,1 kW/kg, categoria A1. Astfel, această lege a fost declarată constituțională.